open-index/open-wikipedia-markdown huggingface dataset:
முகமது பைசல்

**முகமது பைசல்** (, பிறப்பு:28 மே  1975) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் தேசியவாத காங்கிரசு கட்சியைச் சேர்ந்தவர். 2019 ஆம் ஆண்டு லட்சத்தீவு மக்களவைத் தொகுதியிலிருந்து மக்களவைக்கு தேசியவாத காங்கிரசு கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார் கொலை முயற்சி வழக்கில் 10 ஆண்டுகள் கடுங்காவல் சிறைத்தண்டனை விதிக்கப்பட்டதை அடுத்து, லட்சத்தீவுகளைச் சேர்ந்த தேசியவாத காங்கிரஸ் எம்பி முகமது பைசல் மக்களவை உறுப்பினர் பதவியில் இருந்து தகுதி நீக்கம் செய்யப்பட்டதாக மக்களவைச் செயலகம்  தெரிவித்துள்ளது.

## இதனையும் காண்க
* தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)
## மேற்கோள்கள்

பகுப்பு:இந்திய முஸ்லிம்கள்
பகுப்பு:1975 பிறப்புகள்
பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
பகுப்பு:தகுதி நீக்கம் செய்யப்பட்ட மக்கள் பிரதிநிதிகள்
சிறீ மத்வ விஜயம்

**சிறீ மத்வ விஜயம்** *(Sri Madhva Vijaya)* ("மாதவாவின் வெற்றியின் கதை") என்பது சிறந்த துவைத தத்துவஞானியான மத்துவாச்சாரியாரின் வாழ்க்கை வரலாற்றுப் படைப்பாகும். இவரது நேரடி சீடர்களில் ஒருவரான திரிவிக்ரம பண்டிதாச்சாரியரின் மகனாக இருந்த நாராயண பண்டிதாச்சாரியர் இதை எழுதியுள்ளார். திரிவிக்ரம பண்டிதாச்சாரியர் அவரது காலத்தின் பிரபலமான அத்வைத நிபுணராக இருந்தார். கேரளாவின் காசர்கோட்டில் 7–8 நாட்கள் மத்துவருடன் தர்க்கம் செய்த பின்னர் தன்னை மத்வ நம்பிக்கைக்கு மாற்றிக்கொண்டார். மேலும் இவர், புகழ்பெற்ற " வாயு துதி " யின் ஆசிரியரும் ஆவார். இது அனைத்து பக்தியுள்ள மத்வர்களால் தினமும், இன்றுவரை ஓதப்படுகிறது. 

இது ஒரு சமசுகிருதப் படைப்பாகும். இது 16 சர்காக்கள் அல்லது கான்டோக்களால் ஆனது. இது வாயு பகவானின் முதல் இரண்டு அவதாரங்களின் விளக்கத்துடன் தொடங்குகிறது. அதாவது அனுமன் மற்றும் வீமன் . இது மூன்றாவது அவதாரமாகக் கருதப்படும் மத்துவரின் வாழ்க்கையை விவரிக்கிறது. மத்துவ விஜயத்தில் அவரது வாழ்க்கையின் பல்வேறு சம்பவங்கள் பற்றிய விரிவான விளக்கங்கள் உள்ளன. மேலும் தற்போதுள்ள மத்துவாச்சார்யர் பற்றிய தகவல்களின் ஒரே உண்மையான ஆதாரமும் இதுதான். நாராயண பண்டிதாச்சாரியர் மத்துவரின் சமகாலத்தவர். இது படைப்பின் நம்பகத்தன்மையை பெரிதும் சேர்க்கிறது. இந்த படைப்பில் மத்துவரின் அன்றாட வழக்கத்தின் பல தனிப்பட்ட மற்றும் நெருக்கமான விவரங்கள் உள்ளன.  

இது ஒரு மகா காவியம் என்ப்படுகிறது. இதன் பாணி சமசுகிருத இலக்கியத்தின் ஒரு மகா காவியத்தின் அனைத்து தேவைகளையும் பூர்த்தி செய்கிறது. இதில் பல வர்ணனைகள் எழுதப்பட்டுள்ளன. நாராயண பண்டிதாச்சாரியர் தனது மகா காவிய மத்துவ விஜயம் குறித்து வர்ணனைகளை எழுதியுள்ளார். இந்த வர்ணனை பாவ பிரகாசிகா என்று அழைக்கப்படுகிறது. இது மிகவும் பயனுள்ள வர்ணனையாகும். ஏனெனில் மத்துவரின் வாழ்க்கை வரலாற்றில் ஒரு பகுதியாக இருக்கும் பல நபர்களின் கன்னடம் மற்றும் துளு பெயர்களையும், அவர் பார்வையிட்ட இடங்களையும் கவிஞரே தருகிறார். இதில் இடம்பெற்று பெயர்கள் இந்த பெயர்கள் சமசுகிருதமயமானவை.  

## மேலும் காண்க

* துவைதம் 
* மத்வாச்சார்யார் 
* நாராயண பண்டிதாச்சார்யா 

## குறிப்புகள்

* 
* Madhwa Vijaya Audio

## வெளி இணைப்புகள்
* Sri Madhva vijaya is explained in 79 discourses of 120 hours by Sri Vishnudasa Nagendracharya 
* Sri Pajaka Kshetra, the official site of the birthplace of Madhvacharya 
* Discourse on Shri Madhva Vijaya (Kannada) by Vidwan Vyasanakere Prabhanjanacharya. 
* Biographical links to Madhvacharya and other dvaita resources 
* Madhva and other Dvaita saints text resource 
* Complete Biography of Sriman Madhvacharya 

பகுப்பு:வேதாந்தம்
அன்னா சுகைபி

** அன்னா மார்கரெட் மகாலா சுகைபி (Anna Margaret Mahala Scaife)** (பிறப்பு: 20 மே 1981) மான்செசுட்டர் பல்கலைக்கழக கதிர்வீச்சு வானியல் பேராசிரியரும் ஜோர்டல் பாங்கு வானியற்பியல் மையத்தின் தலைவரும் ஆவார். இவர் மீத்தகைமைக் குறுக்கீட்டளவியல் மையத் தலைவராகவும் பணிபுரிகிறார். She is the co-Director of Policy@Manchester.  இவர் தன் வானியற்பியல் கருவியியல் பங்களிப்புகளுக்காக 2019 இல் அர்சு வானியல் கழகத்தின் ஜாக்சன் குவில்ட் பதக்கம் பெற்றார்.

## இளமையும் கல்வியும்
சுகைபி இளமையில் தொல்லியலாளராக விரும்பினார். இவர் அட்ரிஞ்சமில் உள்ள உலோர்த்தோ இலக்கணப் பள்ளியில் கல்வி பயின்றார். இவர் 2003 இல் பிரிசுட்டல் பல்கலைக்கழகத்தில் மூதியற்பியல் பட்டம் பெற்றார். இவர் தன் முனைவர் பட்ட ஆய்வுக்காக கேம்பிரிட்ஜ் பல்கலைக்கழகத்தில் சேர்ந்தார். அங்கு இவர்கைத் கிரைஞ்சே வழிகாட்டுதலில் முனைவர் ஆய்வை மேற்கொண்டார். இவர் 2007 இல் முனைவர் பட்டம் பெற்றதும் அதே பல்கலைக்கழகத்தின் கேவண்டிழ்சு ஆய்வகத்தில் முதுமுனவர் பட்ட ஆய்வை ஆராய்ச்சி உதவியாளராகத் தொடர்ந்தார். அப்பொது இவருக்குக் கேம்பிரிட்ஜ் செல்வின் கல்லூரி ஆய்வுநல்கை வழங்கப்பட்டது.

## ஆய்வுப் பணி

### தகைமைகளும் விருதுகளும்

இவர் பின்வரும் தகைமைகளையும் விருதுகளையும் பெற்ற்ள்ளார்:
*இவர் 2019இல் அர்சு வானியல் கழகத்தின் ஜாக்சன் குவில்ட் பதக்கத்தைப் பெற்றார்..
*இவர் 2014 இல் உலகப் பொருளியல் பேரவையின் நாற்பது அகவையுள்ள 30 பேரில் ஒருவராகத் தேர்ந்தெடுக்கப் பட்டார். .

## மேற்கோள்கள்

பகுப்பு:பெண் வானியற்பியலாளர்கள்
பகுப்பு:பிரித்தானிய வானியற்பியலாளர்கள்
பகுப்பு:பிரித்தானியப் பெண் இயற்பியலாளர்கள்
பகுப்பு:1981 பிறப்புகள்
பகுப்பு:வாழும் மக்கள்
பகுப்பு:கதிர்வீச்சு வானியலாளர்கள்
பகுப்பு:பிரித்தானியப் பெண் வானியலாளர்கள்
வாழவந்தநாயகி உடனாய வந்தருளீசுவரர் கோயில்

**வாழவந்தநாயகி உடனாய வந்தருளீசுவரர் திருக்கோயில்** சிவகங்கை மாவட்டம், காரைக்குடி வட்டம், அமராவதிபுதூரில் அமைந்துள்ளது.

## இறைவன் இறைவி
இக்கோயில் இறைவன் பெயர் வந்தருளீசுவரர், இறைவி பெயர் வாழவந்தநாயகி ஆகும்.

## அமைவிடம்
காரைக்குடி அருகேயுள்ள அமராவதிபுதூரிலிருந்து சுமார் 2 கி.மீ. தொலைவில் நடுக்காட்டில் அமைந்துள்ளது, ஆகையால் இது காட்டுச் சிவன்கோயில் என்றும் அழைக்கப்படுகிறது. இக்கோயிலைக் கட்டுவதற்காக, நூற்றாண்டிற்கு முன்பே ஓடைகளை கடப்பதற்கு இரண்டு பாலங்களை அமைத்துள்ளனர். அந்தப் பாலங்கள் இன்றும் சிறப்பாக உள்ளன.

## வரலாறு
சிவகங்கை சமஸ்தானதிற்கு உட்பட்ட இப்பழமையான கோயில் ஒரு காலத்தில் சிறிய கோயிலாக இருந்துள்ளது. பின்னர் நாட்டுக்கோட்டை நகரத்தார் சமுதாயத்தைச் சேர்ந்த அமராவதிபுதூர் வயிநாகரம் குடும்பத்தாரால் கற்றளி கோயிலாக எழுப்பப்பட்டு, கீலக ஆண்டு ஆனி மாதம் 13ஆம் நாள் (26.6.1908) குடமுழுக்கு செய்யப்பட்டுள்ளது.

## அமைப்பு
இறைவன் - இறைவி சன்னதிகள், இறைவன் கருவறை மற்றும் அர்த்தமண்டப பஞ்சகோஷ்டத்தில் முறையே நர்த்தன விநாயகர், தட்சிணாமூர்த்தி, லிங்கோத்பவர், நான்முகர், துர்க்கை ஆகியோர் உள்ளனர். நால்வர், கன்னிமூலை கணபதி, முருகன், மகாலெட்சுமி, நடராஜர் சபை, நவக்கிரகங்கள், பைரவர், சூரியன், சந்திரன் ஆகியோர் திருச்சுற்றில் அமைந்துள்ளனர்.

## வயிநாகரம் குடும்பத்தார்
இக்கோயிலை கட்டிய வயிநாகரம் குடும்பத்தார் மதுரை, திருஆப்பனூர், திருப்பரங்குன்றம், காவிரிப்பூம்பட்டினம், சீர்காழி, திருப்புத்தூர், காளையார்கோவில், விருத்தாசலம், திருநாவலூர், திருவொற்றியூர், கண்டதேவி ஆகிய தலங்களில் திருப்பணி செய்தவர்கள் என்பது குறிப்பிடத்தக்கது.

## திருப்பணி
1908 குடமுழுக்கிற்குப் பின் ஒரு நூற்றாண்டு கழிந்து, 2010கள் தொடக்கத்தில் கோயில் புனரமைப்பு வேலைகள் தொடங்கப்பட்டு, மிகுந்த பொருட் செலவில் பழுதுபார்த்து, 2019 நவம்பர் மாதம் நாட்டுக்கோட்டை நகரத்தாரால் குடமுழுக்கு செய்யப்பட்டுள்ளது.

## புகைப்படங்கள்
thumb|மீனாட்சி திருக்கல்யாண சுதைச் சிற்பம்

## சான்றுகள்

பகுப்பு:சிவகங்கை மாவட்டத்திலுள்ள சிவன் கோயில்கள்
அன்னி மரீ இலாகுரேஞ்சி

**அன்னி மரீ இலாகுரேஞ்சி** (*Anne-Marie Lagrange*, பிறப்பு: மார்ச் 12, 1962) உரோன் ஆல்பெசு எனும் பிரெஞ்சுப் பகுதியில் பிறந்தார். இவர் பிரெஞ்சு வானியற்பியலாளர் ஆவார்.  இவ்ரது ஆய்வு சூரியனுக்கு அப்பாலைய புறவெளிக் கோள் அமைப்புகளைப் பற்றி அமைகிறது.  இவர் பல அறிவியல் தகைமைகளையும் விருதுகளையும் பெற்றுள்ளார். இதில் பிரெஞ்சு உயர்நிலை வீரத் தகைமையும் அடங்கும். இவர் பிரெஞ்சு அறிவியல் கல்விக்கழக உறுப்பினராக 2013 முதல் இருந்து வருகிறர்.

## மேற்கோள்கள்

பகுப்பு:பிரெஞ்சு வானியற்பியலாளர்கள்
பகுப்பு:பிரெஞ்சுப் பெண் வானியலாளர்கள்
பகுப்பு:பிரெஞ்சு வானியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
பகுப்பு:பெண் இயற்பியலாளர்கள்
பகுப்பு:1962 பிறப்புகள்
பகுப்பு:வாழும் மக்கள்
பகுப்பு:பிரெஞ்சு இயற்பியலாளர்கள்
பகுப்பு:பிரெஞ்சுப் பெண் இயற்பியலாளர்கள்
பகுப்பு:பிரெஞ்சுப் பெண் அறிவியலாளர்கள்
புனித மேரி தேவாலயம், கோட்டயம்

thumb| கோட்டயம் செரியப்பள்ளி தேவாலயம்
**கோட்டயம் புனித மேரி மரபுவழி சிரிய தேவாலயம்,** பொதுவாக **கோட்டயம் செரியப்பள்ளி** என்று அழைக்கப்படுகிறது, இது இந்தியாவின் கேரளத்தின் கோட்டயத்தில் அமைந்துள்ள ஒரு மலங்கரா மரபுவழி சிரிய தேவாலயம் ஆகும்.   'சிறிய தேவாலயம்' என்று பொருள்படும் செரியப்பள்ளி, என்ற பெயரானது இதன் தோற்றத்துக்கும் பெயருக்கும் முரணானது, இது மாநிலத்தின் பழமையான மற்றும் நன்கு பாதுகாக்கப்பட்ட தேவாலயங்களில் ஒன்றாகும். கோட்டையத்திலிருந்து குமரகம் செல்லும் வழியில் செரியப்பள்ளி அமைந்துள்ளது. தேவாலயம் தாய் மேரிக்கு அர்ப்பணிக்கப்பட்டுள்ளது. 440 ஆண்டுகள் பழமையான இந்த தேவாலயமானது சுற்றுச்சூழல் மாற்றங்களுக்குப் பிறகும் அதன் பழைங்கால அழகைத் தக்க வைத்துக் கொண்ட கட்டிடக்கலை ஆகும். தேவாலயத்தின் நீள, அகலங்களில் புதுமையான சுவரோவியம் மற்றும் கட்டிடக்கலை சிறப்புகளைக் கொண்டதாக உள்ளது. 

## வரலாறு
நடு திருவிதாங்கூரில் கிறித்தவத்தின் பரவல்,  வளர்ச்சி தொடர்பான பல கதைகள் மற்றும் புனைவுகள் இந்த தேவாலயத்தை தொடர்புபடுத்தி பரவலாக உள்ளன. இது குறித்து நிலவும் கதை என்னவென்றால், தெக்கம்கூர் (பழைய கோட்டயம்) மன்னர்கள் கிறிஸ்தவர்கள் தங்கள் ராஜ்யத்தில் வாழ்ந்து வருவதில் மகிழ்ச்சி அடைந்தனர், ஏனெனில் அவர்கள் தங்கள் வாழ்வுக்கு பொருளீட்ட கடுமையாக உழைப்பதில் உறுதியோடு வாழ்ந்தனர். அந்தக் காலகட்டத்தில் இராச்சியத்தை ஆட்சி செய்து கொண்டிருந்த மன்னர் கோத்தவர்மன், எந்த வரியும் விதிக்காமல், தேவாலயத்தை கட்டுவதற்கான நிலத்தை அவர்களுக்கு வழங்கினார். இங்கு  முதன்முதலில் 1550 ஆம் ஆண்டில் ஒரு தேவாலயம் கட்டப்பட்டது. இதற்கு வாலியப்பள்ளி என்று பெயரிடப்பட்டது. இருப்பினும், பின்னர் திருச்சபையில் இன அடிப்படையில் பிளவு ஏற்பட்டது. அதிருப்தியாளர்கள் 1579 இல் செரியப்பள்ளியைக் கட்டினர். ஒரே கிராமத்தில் இரண்டு வழிபாட்டுத் தலங்கள் அனுமதிக்கப்படவில்லை என்றும், இதனால் இரு தேவாலயங்களும் இருக்க வசதியாக மன்னர் கிராமத்தை இரண்டாகப் பிரிக்க வேண்டியிருந்தது என்றும் கூறப்படுகிறது. 

இந்த தேவாலயம் 1579 இல் போர்த்துகீசிய கட்டிடக் கலைஞர் ஆண்டனியின் குழுவினரும்  தெக்கம்கூர் இராச்சியத்தின் (பழைய கோட்டயம்) கைவினைஞர்களும் இணைந்து கட்டுமானப் பணிகளில் ஊடுபட்டனர். இருப்பினும், தேவாலயத்தில் வழிபாட்டு முறையில் போர்த்துகீசியர்கள் எந்த செல்வாக்கும் செலுத்தவில்லை. இது பொதுவாக சிரியன் கிறிஸ்தவர்களுக்கு அர்ப்பணிக்கப்பட்டுள்ளது. செரியப்பள்ளிக்கு வருபவர்கள், இந்த தேவாலயத்தின் கட்டிடக்கலை கேரளத்தின் சில கோயில்களின் கட்டிடத்தை பெரிதும் ஒத்திருப்பதாக உணரலாம்.  உண்மை என்னவென்றால், அந்தக் காலத்தில் கோயிலா அல்லது தேவாலயமா என வேறுபடுத்தாமல் அனைத்து வழிபாட்டுத் தலங்களையும் ஒரே மாதிரியாக கட்டியுள்ளனர். 

## குறிப்புகள்

## வெளி இணைப்புகள்

* படங்களை TrekEarth.com மணிக்கு 
* செயின்ட் மேரிஸ் ஆர்த்தடாக்ஸ் சிரிய தேவாலயம் . 
பகுப்பு:கோட்டயம் மாவட்டத்திலுள்ள கிறிஸ்தவக் கோயில்கள்
புனித மேரி தேவாலயம், குடமளூர்

**புனித மேரி சிரோ-மலபார் கத்தோலிக்க தேவாலயம்** (*St Mary's Syro-Malabar Catholic Church, Kudamaloor*) என்பது கேரளத்தின், கோட்டயம் மாவட்டத்தில், கோட்டயம் நகரிலிருந்து ஏழு கி.மீ தொலைவில் உள்ள குடமளூரில் அமைந்துள்ள பழமையான கிருத்துவ தேவாலயம் ஆகும். இது சுமார் 800 ஆண்டுகள் பழமையானது என்றும்,  இந்த தேவாலயமானது செண்பகச்சேரி அரசரால கட்டபட்டதாகவும் கருதப்படுகிறது. நீர் இறைக்கும் தாம்புகயிறு, பாரம்பரிய நீர் சேந்தும் பை ஆகியவை இங்கு சடங்குக்கான புனிதப் பொருட்களாக உள்ளன.

## குறிப்புகள்

பகுப்பு:கோட்டயம் மாவட்டத்திலுள்ள கிறிஸ்தவக் கோயில்கள்
புனித மேரி தேவாலயம், குறுவிலங்காடு

**குறுவிலங்காடு மார்த் மரியம் (புனித மேரி) மேஜர் ஆர்க்கிபிஸ்கோபல் தேவாலயம்** (*St. Mary's Syro-Malabar Major Archiepiscopal Church Kuravilangad*) என்பது கேரளத்தின்,  கோட்டயம் மாவட்டத்தில், குறுவிலங்காட்டில் அமைந்துள்ள சிரோ-மலபார் கத்தோலிக்க தேவாலயம் ஆகும். இந்த தேவாலயம் கி.பி 105 க்கு முந்தையது என்று கருதப்படுறது.  இந்த தேவாலயத்தில் சிரியாக் மொழியில் "கடவுளின் தாய்" என்று பொறிக்கப்பட்ட ஒரு பழங்கால மணி உள்ளது. 1911 ஆம் ஆண்டில் ஜெர்மனியில் இருந்து மூன்று கம்பீரமான மணிகள் கொண்டுவரப்பட்டன, இது ஆசியாவின் மிகப்பெரிய மணிகளில் ஒன்றாகும்.   

## வரலாறு
குறுவிலங்காட்டில் உள்ள பாரம்பரிய நம்பிக்கையின்படி இந்த தேவாலயம் முதல் நூற்றாண்டில் நிறுவப்பட்டது என்று நம்பப்படுகிறது. உலகில் அன்னை மேரியின் முதல் தோற்றம் குறுவிலங்காட்டில் நிகழ்ததாக கூறப்படுகிறது. குறுவிலங்காட்டில் ஒரு சில குழந்தைகளின்முன் புனித மேரி தோன்றினார். அவர்களிடம் இங்கு அதிசயமாக நிரந்தர நீரூற்று தோன்றிய இடத்தில் ஒரு தேவாலயத்தைக் கட்டும்படி கூறினார். இந்த ஊற்று இன்றும் கூட உள்ளது. நிகழ்ந்ததை குழந்தைகள் பெரியவர்களுக்குத் தெரிவித்தனர், இதனால் இங்கே தேவாலயம் கட்டப்பட்டது. 

## படக்காட்சியகம்

படிமம்:Tomb of Palliveettil Mar Chandy Metropolitan and Gate of All India.jpg|தேவாலயப்பகுதியில் உள்ள பல்லிவெட்டில் மார் சாண்டியின் கல்லறை. 
படிமம்:Bell at Kuravilangad.jpg|சிரியாக் எழுத்துக்களுடன் உள்ள குறுவிலங்காடு மணி 
படிமம்:Bell House at Kuravilangad.jpg|குறுவிலங்காடு தேவாலயத்தில் மணிக் கூண்டு 
படிமம்:Music House at Kuravilangad.jpg|குறுவிலங்கடு தேவாலயத்தில் இசை மாளிகை 
படிமம்:Nazraney Sthambams.jpg|தேவாலயத்தின் முன் உள்ள சிலுவை 


## குறிப்புகள்

பகுப்பு:கோட்டயம் மாவட்டத்திலுள்ள கிறிஸ்தவக் கோயில்கள்
புனே நகர்புற தாலுகா

**புனே நகர்புற தாலுக்கா** (**Pune City taluka**) (), இந்தியாவின் மகாராட்டிரா மாநிலத்தின் புனே மாவட்டத்தின் 14 வருவாய் வட்டங்களில் ஒன்றாகும். தலைமையிடம் புனே நகரம் ஆகும்.

புனே மாநகராட்சியின் அதிகார எல்லையே, புனே தாலுக்காவின் அதிகார வரம்பாகும். மேலும் புனே மாநகராட்சியின் பரப்பளவு புனே நகரபுற தாலுக்காவிற்குள்ளே அடங்கும்.

புனே நகர்புற தாலுகாவைச் சுற்றிலும் ஹவேலி தாலுகாவின் பகுதிகள் உள்ளது.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, புனே நகர்புற வருவாய் வட்டத்தின் மொத்த மக்கள்தொகை 31,24,458 ஆகும். அதில் ஆண்கள்  1,603,675  மற்றும் 1,520,783  பெண்கள் உள்ளனர். பாலின விகிதம் 1000 ஆண்களுக்கு 948 பெண்கள் வீதம் உள்ளனர். 6 வயதிற்குட்பட்ட குழந்தைகள் 3,37,062  உள்ளனர். சராசரி எழுத்தறிவு 89.56% ஆக உள்ளது. மக்கள்தொகையில் இந்துக்கள் 2,481,627	(79.43%), பௌத்தர்கள் 1,23,179 (3.94%)  இசுலாமியர் 3,44,571 (11.03%), சமணர்கள் 76,441 (2.45%), கிறித்தவர்கள் 67,808 (2.17%) மற்றும் பிறர்  0.98 ஆகவுள்ளனர். இவ்வருவாய் வட்டத்தில் பெரும்பான்மையோர்  மராத்தி மொழி பேசுகின்றனர்.

## இதனையும் காண்க
* புனே மாவட்டத்தின் வருவாய் வட்டங்கள்

## மேற்கோள்கள்

வார்ப்புரு:புனே மாவட்டம்

பகுப்பு:புனே மாவட்டம்
புனே மாவட்டத்தின் வட்டங்கள்
பவுலா யோப்ரே

**பவுலா யோப்ரே** *(Paula Jofré)* (பிறப்பு: 1982) சிலிய வானியலாளரும் வானியற்பியலாளரும் ஆவார்.  இவரை டைம் இதழ்  2019 ஆம் ஆண்டின் அரிய நூற்றுவரில் ஒருவராக அறிவித்தது.

## மேற்கோள்கள்


## வெளி இணைப்புகள்
*

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:பெண் வானியற்பியலாளர்கள்
பகுப்பு:பெண் இயற்பியலாளர்கள்
பகுப்பு:சிலியப் பெண் இயற்பியலாளர்கள்
பகுப்பு:சிலிய இயற்பியலாளர்கள்
பகுப்பு:பெண் வானியலாளர்கள்
பகுப்பு:சிலிய வானியற்பியலாளர்கள்
பகுப்பு:சிலியப் பெண் அறிவியலாளர்கள்
வீணை சேசண்ணா

**வீணை சேசண்ணா** (*Veene Sheshanna*) (1852-1926) இவர் நரம்பொலிக் கருவியான வீணை கருநாடக இசைக் கலைஞராவார். இவர், தென்னிந்தியாவின் மைசூர் அரசில் அரசவையில் இசைக் கலைஞராக இருந்தார். ஆனால் பக்கிங்காம் அரண்மனையில் இவரது உருவப்படத்தை வைத்திருந்த மன்னர் ஐந்தாம் சியார்சு உட்பட யூரேசியா முழுவதும் இவரது நிகழ்ச்சிகள் பாராட்டப்பட்டன.

## குடும்பம்
இவர், 1852 இல் மைசூரில் ஒரு மத்வ பிராமண இசைக் குடும்பத்தில் பிறந்தார். இவரின் தந்தை சிக்கராமப்பா மைசூர் மகாராஜாவின் அவையில் வீணைக் கலைஞராக இருந்தார். இவர், கர்நாடக இசையின் புகழ்பெற்ற இசையமைப்பாளரான பச்சிமீரியம் ஆதி அப்பய்யாவின் வழித்தோன்றல் ஆவார். மைசூரில் அக்கால நடைமுறையின்படி, இவர் தனது பன்னிரண்டு வயதில் திருமணம் செய்து கொண்டார். அவரின் தந்தை இவரது சிறு வயதிலேயே இறந்தார்.

## பயிற்சி மற்றும் தொழில்
இவர் ஐந்து வயது சிறுவனாக இருந்தபோதே தனது இசைத் திறமையை வெளிப்படுத்தினார். சிறு வயதிலேயே, இவர் மகாராஜாவின் கண்களில் பட்டு அவரிடமிருந்து விலையுயர்ந்த பரிசுகளைப் பெற்றார். மைசூர் சதாசிவ ராவ் மற்றும் வீணை வெங்கடசுப்பையா ஆகியோரிடமிருந்து இசையைக் கற்றுக்கொண்டார். விடாமுயற்சியுள்ள மாணவராக இருந்த இவர் ஒவ்வொரு நாளும் பல மணி நேரம் இசைப் பயிற்சியினை மேற்கொண்டார். இவர் ஆரம்பத்தில் குரல் இசையைக் கற்றுக்கொண்டார். ஆனால் பின்னர் சரஸ்வதி வீணையை வாசிக்க ஆரம்பித்து அதில் நல்ல புலமையைப் பெற்றார்.

இவர் தென்னிந்தியா முழுவதும் சுற்றுப்பயணம் மேற்கொண்டு, பல்வேறு இடங்களில் நிகழ்ச்சிகளை வழங்கினார். இந்த நிகழ்ச்சிகள் கலைகளின் பணக்கார புரவலர்களின் வீடுகளிலும், ராஜாக்களின் சபைகளிலும் பொது நிகழ்ச்சிகளாக இருந்தன. மைசூர் மகாராஜாவின் சபையில் அரசவைக் கலைஞராக நியமிக்கப்பட்டார். இவரது இசை திறமை மிகச்சிறந்ததாக இருந்தது. மேலும் வயலின், பியானோ சுவராபத் , ஜலதரங்கம் போன்றக் கருவிகளை வாசித்தார்.

## பங்களிப்புகள்
இவர் சுரங்கள், பதங்கள், சாவாலிகள் மற்றும் பல தில்லான்கள் உட்பட 53 பாடல்களை இயற்றினார். இவருக்கு இந்துஸ்தானி இசை குறித்து ஆழமான புரிதல் இருந்தது. இசையமைப்பாளர்களான மைசூர் வாசுதேவாச்சாரியார் மற்றும் ஆர். அனந்த கிருஷ்ணர் உள்ளிட்டோர் இவரது தொழில்நுட்பத் திறமை குறித்து தாராளமாக பாராட்டியுள்ளனர்.

இராம நவமிகளிலும், கிருஷ்ண ஜெயந்திகளிலும் இவர்,பொது இசை நிகழ்ச்சிகளை வழங்குவார். இந்த இசை நிகழ்ச்சிகள் இவரது சொந்த வீட்டில் ஏற்பாடு செய்யப்பட்டன. இந்த இரண்டு பண்டிகைகளின் போது அவை தலா பத்து நாட்கள் நடைபெற்றன. இது ராஜாவின் சபையிலிருந்தும், பணக்காரனின் மாளிகையிலிருந்தும் இசையை சாமானியரின் வீட்டு வாசலுக்கு கொண்டு வந்தது. கர்நாடகாவின் தர்மஸ்தலத்தில் உள்ள வரலாற்று கலைப்பொருட்கள் அருங்காட்சியகத்தில் இவர் வாசித்த வீணையைக் காணலாம்.

## மேற்கோள்கள்

## வெளி இணைப்புகள்
*Veene Sheshanna (1852-1926)  at musicalnirvana.com

பகுப்பு:1926 இறப்புகள்
பகுப்பு:1852 பிறப்புகள்
பகுப்பு:கருநாடக இசை வீணைக் கலைஞர்கள்
சகா ராமராவ்

**சகா ராம ராவ்** *(Sakha Rama Rao)* ( **சாகரம் ராவ்** ) இவர் ஓர் இந்திய இசைக்கலைஞரும், தென்னிந்திய சித்ரவ்வீணையை ( "கோட்டுவாதியம்") கச்சேரிகளுக்கு மீண்டும் அறிமுகப்படுத்திய பெருமைக்குரியவர். இருப்பினும், இவரின் தந்தை சீனிவாச ராவ் தான் நவீன காலங்களில் சித்ரவீணையின் மறுபிறவிக்கு முன்னோடி முயற்சியை மேற்கொண்டார். இவர் தம்புரா மூலம் பரிசோதனை செய்யத் தொடங்கினார். குழந்தை பருவத்திலிருந்தே இவருக்கு இந்த கருவியின் மேல் ஈடுபாடிருந்தது.

உயர்தர இசையை உருவாக்குவதற்கான அதன் மகத்தான திறனை இவரால் உணர முடிந்தது. இந்த கருவியை அதன் வழக்கமான ஏழு சரங்களைக் கொண்ட ஒரு துணிச்சலான வீணையாக இவர் மீண்டும் வடிவமைத்தார். இவர் இந்த கருவியில் கடினமான பயிற்சியில் ஈடுபட்டு அவ்வப்போது நிகழ்ச்சிகளை வழங்கினார். கருவியின் வரலாறு அவருக்குத் தெரியாததால், அதற்கு கோட்டுவாத்தியம் என்ற ஒரு புதிய பெயரைக் கொடுத்தார். பல தசாப்தங்களுக்குப் பிறகு, ரவிகிரண், போன்ற சில அறிஞர்களுடன் சேர்ந்து, கருவியின் தோற்றம் பற்றி ஆய்வு செய்து, இறுதியில் சித்ரவ்வீணை என்ற பாரம்பரிய பெயரை மீட்டெடுத்தார்.

சகா ராம ராவ் ஒரு "இசைக்கலைஞர்களின் இசைக்கலைஞர்" மற்றும் கோட்டுவாத்தியம் நாராயண ஐயங்கார் மற்றும் செம்மங்குடி சீனிவாச ஐயர் போன்ற பல சிறந்த கலைஞர்களுக்கு பயிற்சி அளித்தார். விரைவில் சித்ரவீணை நிகழ்ச்சியைத் தொடங்கிய பலர் வரத்தொடங்கினர்.

## குறிப்புகள்

பகுப்பு:வீணை இசைக் கலைஞர்கள்
தௌந்து தாலுகா

**தௌந்து தாலுக்கா** (**Daund taluka**) மேற்கு இந்தியாவின் மகாராட்டிரா மாநிலத்தின் புனே மாவட்டத்தின் 15 தாலுக்காக்களில் ஒன்றாகும். இதன் தலைமையிடம் தௌந்து நகரம் ஆகும். புனே நகரத்திற்கு கிழக்கே 80 கி.மீ. (50 மைல்) தொலைவில் தௌந்து நகரம் உள்ளது.

4 நடைமேடைகளைக் கொண்ட தௌந்து தொடருந்து நிலையம் மேற்கே புனே, மும்பை நகரங்களையும், தெற்கே சென்னை, பெங்களூர், மதுரை போன்ற நகரங்களையும், வடகிழக்கே போபால் நகரத்தையும் இணைக்கிறது. மேலும் புனே புறநகர் தொடருந்துகள் தௌந்து நகரத்தின் வழியாக பாராமதி வரை செல்கிறது. 2011-ஆம் ஆண்டின் மக்கள் தொகை கணக்கெடுப்பின் படி, 1290 சதுர கிலோ மீட்டர் பரப்பளவு  கொண்ட தௌந்து வருவாய் வட்டம், 3,80,496   மக்கள்தொகை கொண்டுள்ளது. தௌந்து நகரத்திற்கு 14 கி. மீ தொலைவில் புகழ்பெற்ற சித்தாடெக் சித்தி விநாயகர் கோயில்  உள்ளது.

குளிர்காலத்தில் தௌந்து வட்டத்தின் வெப்ப நிலை 19 முதல் 20℃ வரை இருக்கும். இவ்வருவாய் வட்டத்தின் முக்கியப் பணப்பயிர் கரும்பு ஆகும். இவ்வட்டடத்தில் 3  கரும்பாலைகள் உள்ளது. இவ்வட்டத்திற்கு பீமா ஆறு மற்றும் சோலாப்பூர் மாவட்டத்தில் உள்ள உஜ்ஜானி நீர்த்தேக்கம் முக்கிய நீர் ஆதாரமாக உள்ளது.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, தௌந்து வருவாய் வட்டத்தின் மொத்த மக்கள்தொகை  3,80,496  ஆகும். அதில் ஆண்கள் 1,96,283  மற்றும்  184,213  பெண்கள் உள்ளனர். பாலின விகிதம் 1000 ஆண்களுக்கு 939 பெண்கள் வீதம் உள்ளனர். மக்கள்தொகையில் 6 வயதிற்குட்பட்ட குழந்தைகள் 46,713  (12%)  ஆக உள்ளனர். சராசரி எழுத்தறிவு 79.09% ஆக உள்ளது. இவ்வருவாய் வட்டத்தில் பட்டியல் சாதியினரும் பட்டியல் பழங்குடியினரும் முறையே 57,273 மற்றும்	9,673 ஆக உள்ளனர்.

மக்கள்தொகையில் இந்துக்கள் 3,46,459 (91.05%), பௌத்தர்கள் 4,101	(1.08%),  இசுலாமியர் 20,909 (5.5%), சமணர்கள் 2,251	(0.59%), கிறித்தவர்கள் 5,158 (1.36%) மற்றும் பிறர் 0.42%  ஆகவுள்ளனர். இவ்வருவாய் வட்டத்தில் பெரும்பான்மையோர்  மராத்தி மொழி பேசுகின்றனர்.

## இதனையும் காண்க
* புனே மாவட்டத்தின் வருவாய் வட்டங்கள்

## மேற்கோள்கள்

வார்ப்புரு:புனே மாவட்டம்

பகுப்பு:புனே மாவட்டம்
புனே மாவட்டத்தின் வட்டங்கள்
பாடி பாயிடு

**பாடி பாயிடு** *(Padi Boyd)*  ஓர் அமெரிக்க வானியற்பியலாளர் ஆவார். இவர் நாசாவின் புறக்கோள்கள், விண்மீன் வானியற்பியல் ஆய்வகத் தலைவரும் கோடார்டு விண்வெளி மைய இணை இயக்குநரும் ஆவர். இவர் நாசாவின் புறக்கோள் கடப்பு அளக்கைச் செயற்கைக் கோள் திட்டத்தின் அறிவியலாளரும் ஆவார்.

## இளமையும் கல்வியும்
பாயிடு நியூஜெர்சியில் உள்ள பெர்த் அம்பாயில் பிறந்தார். இளமையில் இவருக்கு அறிவியலை விட களைகளிலேயே ஆர்வம் கவிந்திருந்த்து. ஆனால் இவருக்கு உயர்நிலைப் பள்ளியில்கார்ல் சாகனின் * அண்டம்* தொலைக்காட்சி பட்த்தைப் பார்த்து வானியலில் ஆர்வம் கொண்டார். இவர் நியூஜெர்சியில் உள்ல மெதுச்செனில் வளர்ந்தார். மெதுச்சென் உயர்நிலைப் பள்ளியில் கல்வி கற்றுத் தேறினார். இவர் 2015 இல் அப்பள்ளியின் புகழ்ச்சி முற்ற தொடக்க வகுப்பிலேயே தேர்ந்தெடுக்கப்பட்டுள்ளார்.  இவர் தன் வானியல் ஆய்வை வில்லனோவா பல்கலைக்கழகத்தில் பட்டப்படிப்பின்போது தொடங்கியுள்ளார். பின்னர் இவர் மேற்பட்டப் படிப்புக்காக திரெக்சல் பல்கலைக்கழகத்தில் சேர்ந்து 1993 இல் இயற்பியலிலும் வளிமண்டலவியலிலும் முனைவர் பட்டத்தை ஈட்டியுள்ளார்.

## வாழ்க்கைப்பணி
இவர் 1993 இல் நாசாவின் கோடார்டு விண்வெளிப் பறப்பு மையத்தில் பணிபுரியத் தொடங்கினார். அங்கு இவ்ர் அபுள் விண்வெளித் தொலைநோக்கியி உயர்வேக ஒளியளவிக் குழுவில் பணியற்றினார். இவர் 1995 இல் கோடார்டு X கதிர் வானியல் குழுவில் சேர்ந்து மோக்சே (MOXE)  x கதிர் தொலைநோக்கியைப் பயன்படுத்தினார். இவர் 1997 இல் உரோசி  X கதிர் காலக்கணிப்புத் தேடியில் பணிபுரிந்துள்ளார். 2003 முதல் 2008 வரை இவர் உரோசி ஏந்துகளையும் சுவிப்ட் அறிவியல் மைய ஏந்துகளையும் கண்காணித்து வந்தார். பிறகு இவர் கெப்ளர் விண்வெளித் தொலைநோக்கியிலும் அதன் பின்னமைப்புகளிலும் புறக்கோள் அளக்கைச் செயற்கைக் கோள் திடாத்திலும் பணிபுரிந்துள்ளார்.

## இசைத் திட்டம்
பாயிடு குரோமேடிக்சு அமைப்பின் உறுப்பினர் ஆவார். இந்த அமைப்பு இயற்பியல், வானியல் சார்ந்த பாடல்களை உருவாக்கிப் பரப்பும் * கப்பெல்லா]]*  குழுவாகும். இக்குழுவில் நாசாவின் பொறியாளர்களும் வானியலாளர்களும் பிற பணியாளர்களும் செயல்படுகின்றனர்.இந்தக் குழு நாசா ஆதரவுடன் 1998 மேத் திங்களில் வானியல் வழியான கல்வி வளர்ச்சி நிதி பெற்று 6 தட வானியல் குறுந்தட்டை *AstroCappella* எனும் பெயரில் வெளியிட்டது இத்துடன் வகுப்பறைக்கான கல்விப் பாடப்பொருள்களின் தொகுப்பும் வெளியிடபட்டது. இக்குழு 2001 இல் விரிவாக்கிய  *AstroCappella 2.0*  எனும் மறுபதிப்பையும் கூடுதல் பாடப்பொருள்களுடன் வாசிப்புமட்டும் குறுந்தட்டில் வெளியிட்டது.  இக்குழு தேசிய வான், விண்வெளி அருங்காட்சியகத்திலும் மேரிலாந்து அறிவியல் மையத்திலும்  ஓனோலுலுவில் இலாசு வேகாசிலும் புளொரிடாவில் ஆர்லாந்தோவிலும்  பிற இடங்களிலும் நிகழ்ச்சிகளையும் நட்த்தியுள்ளது.

## மேற்கோள்கள்

## வெளி இணைப்புகள்
* Dr. Boyd's curriculum vitae
* AstroCappella website

பகுப்பு:நாசா வானியற்பியலாளர்கள்
பகுப்பு:அமெரிக்க வானியற்பியலாளர்கள்
பகுப்பு:அமெரிக்கப் பெண் வானியலாளர்கள்
பகுப்பு:அமெரிக்கப் பெண் இயற்பியலாளர்கள்
பகுப்பு:பெண் வானியற்பியலாளர்கள்
பகுப்பு:வாழும் மக்கள்
கமலேயா ஆராய்ச்சி நிறுவனம் தொற்றுநோயியல் மற்றும் நுண்ணுயிரியல்

கமலேயா ஆராய்ச்சி நிறுவனம் தொற்றுநோயியல் மற்றும் நுண்ணுயிரியல் (ஆங்கிலம்: **Gamaleya Research Institute of Epidemiology and Microbiology)**  இதன் தலைமையிடம் உருசியாவின் மாஸ்கோ வில் அமைந்துள்ளது. தற்போது உருசியாவின் சுகாதாரத்துறை அமைச்சகத்தின் கீழ் செயல்பட்டு வருகிறது. இந்த நிறுவனம் 1891 ஆம் ஆண்டில் நிறுவப்பட்டது மற்றும் ரஷ்யாவில் நுண்ணுயிரியல் மற்றும் தடுப்பூசி ஆராய்ச்சியில் முன்னோடியாக அறியப்படுகிறது.

## வரலாறு
1891 ஆம் ஆண்டில் ஒரு தனியார் இரசாயன நுண்ணோக்கி மற்றும் பாக்டீரியா அமைச்சரவையாக நிறுவப்பட்டது, பின்னர் வேதியியல் பாக்டீரியாவியல் ஒரு தனியார்  நிறுவனமாக மாற்றப்பட்டது எப்.எம் புளூமெண்டல்.  இந்த நிறுவனத்தை 1919 இல் தேசியமயமாக்கப்பட்டது.

## ஆராய்ச்சிகள்

### இபோலா தீநுண்ம நோய்
மே 2017 ஆம் ஆண்டு இந் நிறுவனம் இபோலாவுக்கு எதிரான தடுப்பூசியை தயாரித்தது.  அதன் பெயர் கேம்இவாக்-காம்பி (GamEvac-Combi) 1000 தடுப்பூசிகளை கினியாவிற்கு எபோலா பரிசோதனைக்காக வழங்குவதாக அறிவித்தது. சின்குவா அறிக்கையின்படி, இதுநாள் வரை மருத்துவ பயன்பாட்டிற்கான அதிகாரப்பூர்வமாக அங்கீகரிக்கப்பட்ட இபோலா தடுப்பூசி கேம்இவாக்-காம்பி (GamEvac-Combi) மட்டுமே.

### கோவிட் -19 தடுப்பு மருந்து
மே 2020 இல் இந் நிறுவனம் கோவிட்-19 தடுப்பூசியை உருவாக்குவது குறித்து ஆராய்ச்சிகளை தொடங்கியது.

கோவிட்-19 தடுப்பூசியின்  முதல் கட்ட பரிசோதனைகள் 18 சூன் 2020 இல் நிறைவடைந்தது. மற்றும் இரண்டாவது கட்டம் சூலை 2020 இல் வெற்றிகரமாக முடிக்கப்பட்டது. மனித சோதனைகள் 18 சூன் அன்று தொடங்கியது.

11 ஆகத்து 2020 அன்று, உருசியா சனாதிபதி விளாடிமிர் பூட்டின், உலகின் முதல் COVID-19 தடுப்பூசியை காம்-கோவிட்-வெக் என்ற தலைப்பில் உருவாக்கியது என்று அறிவித்தார்.

## மேற்கோள்கள்

பகுப்பு:கொள்ளை நோய்கள்
பகுப்பு:நோய்த் தடுப்பு மருந்துகள்
பகுப்பு:2020 இல் அறிவியல்
பகுப்பு:கோவிட்-19 பெருந்தொற்று
பகுப்பு:ஆய்வு நிறுவனங்கள்
பகுப்பு:உருசியா
சோயம் பாபு ராவ்

**சோயம் பாபு ராவ்** (, பிறப்பு:28 ஏப்ரல்  1969) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். 2019 ஆம் ஆண்டு ஆதிலாபாத் மக்களவைத் தொகுதியிலிருந்து மக்களவைக்கு பாரதிய ஜனதா கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்
.

## மேற்கோள்கள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:1969 பிறப்புகள்
பகுப்பு:தெலங்காணா அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:பாரத் இராட்டிர சமிதி அரசியல்வாதிகள்
கோமதி ரெட்டி வெங்கட் ரெட்டி

**கோமதி ரெட்டி வெங்கட் ரெட்டி** (, பிறப்பு:  23 மே  1963) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் இந்திய தேசிய காங்கிரஸ் கட்சியைச் சேர்ந்தார். 2019 ஆம் ஆண்டு புவனகிரி மக்களவைத் தொகுதியிலிருந்து மக்களவைக்கு இந்திய தேசிய காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்

## மேற்கோள்கள்

பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:1963 பிறப்புகள்
பகுப்பு:தெலங்காணா அரசியல்வாதிகள்
பகுப்பு:17வது மக்களவை உறுப்பினர்கள்
அனுமுலா ரேவந்த் ரெட்டி

**அனுமுலா ரேவந்த் ரெட்டி** (, பிறப்பு:08 நவம்பர்   1969) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் இந்திய தேசிய காங்கிரஸ் கட்சியைச் சேர்ந்தவர். 2019 ஆம் ஆண்டு மல்காஜ்‌கிரி மக்களவைத் தொகுதியிலிருந்து மக்களவைக்கு இந்திய தேசிய காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார் இவர் தெலங்காணாவின் இரண்டாவது முதலமைச்சராக 2023 திசம்பர் 7 ஆம் நாள் பதவியேற்றார்.

### 2023 தெலங்காணா சட்டமன்றத் தேர்தல்
சூன் 2021-இல் ரேவந்த் ரெட்டி என். உத்தம் குமார் ரெட்டிக்குப் பதிலாக தெலங்காணா பிரதேசக் கமிட்டியின் தலைவராக நியமிக்கப்பட்டார். இந்தப் பொறுப்பை இவர் 2021 ஆம் ஆண்டு சூலை 7-இல் ஏற்றுக்கொண்டார்.

இவர் அப்போதைய முதல் அமைச்சர் சந்திரசேகர் ராவிற்கு எதிராக 2023 தெலங்காணா சட்டப் பேரவைத் தேர்தல் பிரச்சாரத்தை வெற்றிகரமாக செயல்படுத்தினார்.  பெரும்பான்மைக்கு 4 தொகுதிகள் அதிகமாக 64 தொகுதிகளில் இந்திய தேசிய காங்கிரசை வெற்றி பெறச் செய்தார். இவர் கோடங்கல் சட்டமன்றத் தொகுதி மற்றும் காமாரெட்டி ஆகிய இரு தொகுதிகளில் போட்டியிட்டார். இவர் கோடங்கல் தொகுதியில் வெற்றி பெற்றார். காமாரெட்டி தொகுதியில் தோல்வியடைந்தார். இவர் மூன்றாம் முறையாக கோடங்கல் தொகுதியிலிருந்து சட்டமன்றத்திற்குத் தேர்ந்தெடுக்கப்பட்டார்.

### முதலமைச்சராக
தெலங்காணாவின் தேர்ந்தெடுக்கப்பட்ட சட்டமன்ற உறுப்பினர்கள் ரேவந்த் ரெட்டியை காங்கிரசு சட்டப்பேரவைத் தலைவராகத் தேர்ந்தெடுக்க ஒப்புக்கொண்ட தீர்மானத்தை அடுத்து அகில் இந்திய காங்கிரசு கமிட்டி தெலங்காணா முதல் அமைச்சரைத் தேர்ந்தெடுப்பதற்கு ஏதுவாக இவரை சட்டமன்ற இந்திய தேசிய காங்கிரசின் தலைவராக அறிவித்தனர்.

2023 திசம்பர் 7 ஆம் நாள் இவர் தெலங்காணா முதல் அமைச்சராக பதவியேற்பு உறுதிமொழி எடுத்துக் கொண்டார்.

## மேற்கோள்கள்

பகுப்பு:தெலங்காணா சட்டப் பேரவை உறுப்பினர்கள்
பகுப்பு:வாழும் மக்கள்
பகுப்பு:1969 பிறப்புகள்
பகுப்பு:தெலங்காணா அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:தெலங்காணா முதலமைச்சர்கள்
என். எஸ். இராசாராம்

**நவரத்னா சீனிவாச ராஜாராம்** *(Navaratna Srinivasa Rajaram)* (22 செப்டம்பர் 1943 - 11திசம்பர் 2019) இவர் ஓர் இந்திய கல்வியாளரும், ஓர் இந்துத்துவ சித்தாந்தவாதியுமாவார்.  இவர்,  வாய்ஸ் ஆப் இந்தியா பதிப்பகத்தின் வெளியீடுகளால் குறிப்பிடத்தக்கவர். "சுதேசிய ஆரியர்கள்" கருதுகோளை முன்வைத்து, வேதகாலம் ஒரு விஞ்ஞானக் கண்ணோட்டத்திலிருந்து மிகவும் முன்னேறியது என்று வலியுறுத்தினார். அறிஞர்களால் நிராகரிக்கப்பட்ட சிந்துவெளி வரிவடித்தை புரிந்துகொண்டதாகவும் ராஜாராம் கூறினார்.   

## தனிப்பட்ட வாழ்க்கை
இவர் 22 செப்டம்பர் 1943 அன்று மைசூரில் ஒரு தேசஸ்த் மத்வ பிராமணக் குடும்பத்தில் பிறந்தார். இவரது தாத்தா நவரத்ன இராமராவ் ஒரு காலனித்துவ அறிஞரும் பிராந்திய புகழின் வடமொழி எழுத்தாளருமாவார்.  

இவர் இந்தியானா பல்கலைக்கழகத்தில் கணிதத்தில் முனைவர் பட்டம் பெற்றார் . கென்ட் மாநிலப் பல்கலைக்கழகம்,  அமெரிக்க விண்வெளி நிறுவனமான ஆகியவற்றில் 20 ஆண்டுகளுக்கும் மேலாக அமெரிக்க பல்கலைக்கழகங்களில் கற்பித்தார்.   இவர் இந்தியாவில் ஒரு பொறியாளராக தனது தொழில் வாழ்க்கையைத் தொடங்கினார்.  

இவர் 11 திசம்பர் 2019 அன்று இறந்தார்.  

## இந்தியவியல்
பண்டைய இந்திய வரலாறு மற்றும் இந்திய தொல்லியல் தொடர்பான தலைப்புகளில் இவர் விரிவாக வெளியிட்டார், இந்தியவியல் மற்றும் சமசுகிருத வியாகரணத்தில் ஐரோப்பிய மையவாதம் சார்பு இருப்பதாகக் குற்றம் சாட்டினார், அதற்கு பதிலாக " சுதேசிய ஆரியர்கள் " கோட்பாட்டின் எல்லைக்குள் வாதிட்டார்.  
## நூலியல்
*

## மேற்கோள்கள்

## வெளி இணைப்புகள்

*Articles by Rajaram in India Facts

பகுப்பு:இந்துத்துவம்
பகுப்பு:2019 இறப்புகள்
பகுப்பு:1943 பிறப்புகள்
பாராமதி தாலுகா

**பாராமதி தாலுகா** (**Baramati taluka**) இந்தியாவின் மகாராட்டிரா மாநிலத்தில் உள்ள புனே மாவட்டத்தின் 15 தாலுகாக்களில் ஒன்றாகும். இத்தாலுக்காவின் வட்டாட்சியர் அலுவலகம் பாராமதி நகரத்தில் உள்ளது. புனே வருவாய் கோட்டத்தில் அமைந்த பாராமதி வட்டம், புனே நகரத்திற்கு கிழக்கே 100 கிலோ மீட்டர் தொலைவிலும், மும்பை நகரத்திற்கு கிழக்கே 240 கிலோ மீட்டர் தொலைவிலும் உள்ளது.

இவ்வருவாய் வட்டம் வடக்கே 18º04΄ to 18°32 பாகையிலும், கிழக்கே  26΄to 74° 69 பாகையில் அமைந்துள்ளது. பாராமதி வட்டம் கடல் மட்டத்திலிருந்து 550 மீட்டர் உயரத்தில், தக்காண பீடபூமிக்கு கிழக்கே உள்ளது. பாராமதி வருவாய் வட்டம்  1382 சதுர கிலோ மீட்டர் பரப்பளவு கொண்டது.இவ்வருவாய் வட்டம் 116 கிராமங்களைக் கொண்டது. இவ்வட்டத்தில் நீரா ஆறு பாய்கிறது. இவ்வருவாய் வட்டத்தில் கரும்பு அதிகம் பயிடப்படுகிறது. இதனால் பாராமதி நகரத்தில் கரும்பு ஆலைகள் அதிகம் உள்ளது.

## அமைவிடம்
பாரமதி தாலுகாவின் வடக்கே தௌந்து தாலுக்கா, மேற்கே புரந்தர் தாலுகா மற்றும் கிழக்கே இந்தப்பூர் தாலுகா அமைந்துள்ளது.

## போக்குவரத்து
புனே நகரத்திலிருந்து தௌந்து வழியாக பாரமதி நகரத்திற்கு பயணியர் தொடருந்து வண்டிகள் இயக்கப்படுகிறது.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, பாராமதி வருவாய் வட்டத்தின் மொத்த மக்கள்தொகை 4,29,600 ஆகும். அதில் ஆண்கள் 2,21,094  மற்றும்  2,08,506  பெண்கள் உள்ளனர். பாலின விகிதம் 1000 ஆண்களுக்கு 943 பெண்கள் வீதம் உள்ளனர். 6 வயதிற்குட்பட்ட குழந்தைகள்  47668 (11%)  உள்ளனர். சராசரி எழுத்தறிவு 82.27% ஆக உள்ளது. மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 64,334 மற்றும் 3,957 ஆக உள்ளனர்.

மக்கள்தொகையில் இந்துக்கள் 3,95,711 (92.11%), பௌத்தர்கள் 6,229	(1.45%),  இசுலாமியர் 20,751 (4.83%), சமணர்கள் 4,574	(1.06%), கிறித்தவர்கள் 1,014 (0.24%)  மற்றும் பிறர் 0.31%  ஆகவுள்ளனர். இவ்வருவாய் வட்டத்தில் பெரும்பான்மையோர்  மராத்தி மொழி பேசுகின்றனர்.

## இதனையும் காண்க
* புனே மாவட்டத்தின் வருவாய் வட்டங்கள்

## மேற்கோள்கள்

வார்ப்புரு:புனே மாவட்டம்

பகுப்பு:புனே மாவட்டம்
புனே மாவட்டத்தின் வட்டங்கள்
புனித ஜார்ஜ் மரபுவழி தேவாலயம், புதுப்பள்ளி

**புனித ஜார்ஜ் மரபுவழி சிரிய தேவாலயம்** (*St. George Orthodox Church, Puthuppally*) என்பது மலங்கரா மரபுவழி சிரிய திருச்சபையைச் சேர்ந்த தேவாலயம் ஆகும். இது கேரளத்தின், கோட்டயம் மாவட்டத்தில், புதுப்பள்ளி தொடர்வண்டி சந்திப்பிலிருந்து ஒரு கிலோமீட்டர் தொலைவில், கொட்டூர் ஆற்றின் கிழக்குக் கரையில், புட்டுப்பள்ளி - சங்கனாச்சேரி சாலையின் அருகே. அமைந்துள்ளது. தேவாலயத்தை சுற்றியுள்ள பகுதிகள் மிகவும் அழகாக இருக்கின்றன. பழைய தேவாலயம் பழங்காலத்திய சுவரோவியங்கள் கொண்டதாகவும், நன்கு பாதுகாக்கப்பட்ட தேவாலயமாகவும் இருந்தது. இந்த தனித்துவமான சுவர் சுவரோவியங்கள் இயற்கை வண்ணங்களைப் பயன்படுத்தி வரையப்பட்டன.

## வெளி இணைப்புகள்
* புனித ஜார்ஜ் மரபுவழி தேவாலயத்தின் அதிகாரப்பூர்வ வலைத்தளம் (புதுப்பள்ளி பாலி))
* "இந்திய ஆர்த்தடாக்ஸ் சர்ச் வரலாறு" காணொலி 
பகுப்பு:கோட்டயம் மாவட்டத்திலுள்ள கிறிஸ்தவக் கோயில்கள்
புனித தாமஸ் பேராலயம், பாலா

thumb| புனித தாமஸ் பேராலயம், பாலா
**புனித தாமஸ் பேராலயம்** (*St Thomas Cathedral*) அல்லது வெறுமனே **பாலா பேராலயம்** என்பது கத்தோலிக்க திருச்சபைக்கு சொந்தமான ஒரு தேவாலயம் ஆகும் இது சிரோ-மலபார் மரபுவழியைப் பின்பற்றுகிறது. இது இந்தியாவின், கேரளா மாநிலத்தின், கோட்டயம் மாவட்டத்தில், பாலா நகரில் அமைந்துள்ளது.   இது சிரோ-மலபார் மறைமாவட்டத்தின் தாய் தேவாலயமாக,  1950 இல் பன்னிரண்டாம் பயசின்  "குவோ எக்லெசியாரம்"  மூலம் உருவாக்கப்பட்டது. 

இந்த தேவாலயம் 1002 சூலை 3 அன்று நான்கு சிரிய கிறிஸ்தவ குடும்பங்களால் நிறுவப்பட்டது. பாலாயில் இருந்த நான்கு கிரிஸ்துவ குடும்பங்கள் தரயில், கூட்டும்கல் (தரயில் மாப்பிள்ளாவின் சகோதரர்), எராகோன்னி ஆகியவை ஆகும். இவர்கள் முதன்மையாக வேளாண்மையிலும், வணிகத்திலும் ஈடுபட்டுவந்தனர். இந்த குடும்பங்களால் நிறுவப்பட்டதே இந்த பாலா தேவாலயம் என்பது பாரம்பரிய வரலாற்று நம்பிக்கையாகும். 

## குறிப்புகள்

பகுப்பு:கோட்டயம் மாவட்டத்திலுள்ள கிறிஸ்தவக் கோயில்கள்
நாட்டகம் மற்றும் பனச்சிக்காடு

**நாட்டகம் மற்றும் பனச்சிக்காடு** (*Nattakom and Panachikkadu*) என்பவை தென்னிந்தியாவின், கேரளத்தின், கோட்டயம் மாவட்டத்தில் உள்ள கிராமங்கள் ஆகும். அமைதியான இந்த கிராமங்களை அழகுபடுத்துவதாக இங்குள்ள நீர்நிலைகள் உள்ளன. இந்த நீர் நிலைகளை நாடி முட்டையிட்டு குஞ்சு பொரித்து இனப்பெருக்கம் செய்ய பறவைகள் வலசை வருகின்றன. பனச்சிக்காட்டில் கூடூராறில் இருந்து குமரகத்துக்கு மேற்கொள்ளும் படகுப் பயணானது இளைப்பாறவும், இயற்கையழகை கண்டு களிக்கவும் ஏற்றது. இங்கு சுற்றுலா பயணிகளின் வசதிக்காக ஆயுவேத எண்ணை குளியல், படகு சவாரி, மீன்பிடித்தல், நீச்சல் போன்றவற்றிற்கு வேண்டிய வசதிகள் கிடைக்கின்றன.

## குறிப்புகள்

பகுப்பு:கோட்டயம் மாவட்டத்திலுள்ள சுற்றுலாத் தலங்கள்
பகுப்பு:கோட்டயம் மாவட்டத்தில் உள்ள ஊர்களும் நகரங்களும்
கா. அயவதன ராவ்

ராவ் பகதூர் **காஞ்சீவரம் அயவதான ராவ்** *(Conjeevaram Hayavadana Rao)* (10 சூலை 1865 - 27 சனவரி 1946) இவர் ஓர் இந்திய வரலாற்றாசிரியரும், அருங்காட்சியகவியலாளரும், மானுடவியலாளரும், பொருளாதார நிபுணரும், பன்மொழிப் புலமைக் கொண்ட நிபுணரும் ஆவார் . இவர் பேரரசின் மானுடவியல் நிறுவனத்திலும், இந்திய வரலாற்று பதிவுகள் ஆணையத்திலும், பேரரசின் பொருளாதாரச் சங்கத்திலும் உறுப்பினராக இருந்தார்.

## ஆரம்ப கால வாழ்க்கை
அயவதான ராவ் 1865 சூலை 10, அன்று அப்போதைய சென்னை மாகாணத்திருந்த சேலம் மாவட்டத்தின் ஓசூர் நகரில் கன்னடம் பேசும் தேசஸ்த் மத்வ பிராமணக் குடும்பத்தில் பிறந்தார். வரலாற்றில் பட்டம் பெற்ற பிறகு, இவர் சட்டத்தையும், பொருளாதாரத்தையும் பயின்றார். பின்னர் மற்றும் சென்னை அரசு அருங்காட்சியகத்தில் வாசிப்பவராககப் பணியில் சேர்ந்தார். இவர் ஓய்வு பெறும் வரை ஒரு வாசிப்பவராகவே பணியாற்றி *"தி இந்தியன் பயோகிராஃபிக்கல் டிக்ஷனரி"* என்பதைத் தொகுத்தார். இவர் ஆங்கிலம், லத்தீன், பிரஞ்சு, ஜெர்மன், கன்னடம், தமிழ், தெலுங்கு, மராத்தி மற்றும் சமசுகிருதம் போன்ற மொழிகளில் சரளமாக இருந்தார்.

## மைசூர் அரசு
1924 ஆம் ஆண்டில்,  என்பவர் எழுதிய மைசூர் அரசிதழை திருத்துவதற்காக அமைக்கப்பட்ட குழுவின் தலைவராக இவர் நியமிக்கப்பட்டார். ஏழு தொகுதிகளை உள்ளடக்கிய திருத்தப்பட்ட பதிப்பு 1927 இல் வெளியிடப்பட்டது. இவர் இதைத் தொடர்ந்து மைசூர் வரலாற்றைப் பற்றிய மூன்று தொகுதிகளை வெளியிட்டார். இது   (1399-1799*)* உடையார் வம்சத்தை விவரிக்கிறது.

## இறப்பு
இவர் 1946சனவரி 27 அன்று பெங்களூரில் காலமானார்.

## குறிப்புகள்

## மேற்கோள்கள்
* 

பகுப்பு:1865 பிறப்புகள்
பகுப்பு:1946 இறப்புகள்
பகுப்பு:சேலம் மாவட்ட மக்கள்
பகுப்பு:தமிழக அறிவியலாளர்கள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
ஜீவன் தொண்டமான்

**ஜீவன் தொண்டமான்** (*Jeevan Thondaman*; பிறப்பு: 9 நவம்பர் 1994) இலங்கையின் மலையக அரசியல்வாதி ஆவார்.

## வாழ்க்கைக் குறிப்பு
ஜீவன் தொண்டமான் 1994 நவம்பர் 9 இல் பிறந்தார். இவர் முன்னாள் அமைச்சரும், தொழிற்சங்கத் தலைவருமான ஆறுமுகன் தொண்டமானின் மகனும், சௌமியமூர்த்தி தொண்டமானின் பூட்டனும் ஆவார். இவர் கொழும்பு, கேட்வே ஆரம்பப் பாடசாலை, சென்னை, ஆண்டாள் வெங்கடசுப்பாராவ் மெட்ரிக் மேல்நிலைப்பள்ளி, கோயம்புத்தூர் சின்மயா பன்னாட்டுப் பாடசாலையிலும் கல்வி கற்று, இங்கிலாந்து நோர்தம்பிரியா பல்கலைக்கழகத்தில் சட்டம் பயின்று 2017 இல் இளங்கலைப் பட்டம் பெற்றார். இலண்டனில் சிறிது காலம் சட்ட நிறுவனம் ஒன்றில் பணியாற்றிய பின்னர், தந்தையின் அரசியல், தொழிற்சங்க நடவடிக்கைகளில் இணைந்து சேவையாற்ற விரும்பி இலங்கை திரும்பினார்.

## அரசியலில்
2020 சூன் மாதத்தில் தந்தை ஆறுமுகன் தொண்டமானின் திடீர் மறைவிற்குப் பின்னர், இலங்கை தொழிலாளர் காங்கிரஸ் கட்சியின் பொதுச் செயலாலராக நியமிக்கப்பட்டார். 2020 நாடாளுமன்றத் தேர்தலில், இலங்கை பொதுசன முன்னணியின் சார்பில் நுவரெலியா மாவட்டத்தில் போட்டியிட்டு, மாவட்டத்திலேயே அதிகூடிய விருப்பு வாக்குகள் (109,155) பெற்று நாடாளுமன்றம் சென்றார்.

ஜீவன் தொண்டமான் 2020 ஆகத்து 12 இல் கோட்டாபய ராஜபக்சவின் இரண்டாவது அமைச்சரவையில் தோட்ட வீடமைப்பு, சமூக உட்கட்டமைப்பு இராசாங்க அமைச்சராக நியமிக்கப்பட்டார்.

## தேர்தல் வரலாறு

## மேற்கோள்கள்

பகுப்பு:1994 பிறப்புகள்
பகுப்பு:இலங்கை மலையகத் தமிழ் அரசியல்வாதிகள்
பகுப்பு:இலங்கைத் தொழிலாளர் காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:இலங்கையின் இராசாங்க அமைச்சர்கள்
புரந்தர் தாலுகா

**புரந்தர் தாலுகா** (**Purandar taluka**) (), இந்தியாவின் மகாராட்டிரா மாநிலத்தில் உள்ள புனே மாவட்டத்தின் 15 தாலுகாக்களில் ஒன்றாகும். புனே மாவட்டத்தின் தென்கிழாக்கில் அமைந்த புரந்தர் தாலுகாவின் நிர்வாகத் தலைமையிடம் புரந்தர் நகரம் ஆகும். இங்கு புரந்தர் கோட்டை உள்ளது.

புரந்தர் நகரத்தில் கோயில் கொண்டுள்ள **புரந்தேஸ்வரி** அம்மனைப் போற்றும் வகையில் இவ்வருவாய் வட்டத்திற்கு புரந்தர் வட்டம் எனப்பெயராயிற்று. 1101.65 சதுர கிலோ மீட்டர் பரப்பளவும், கொண்ட புரந்தர் தாலுகாவில் சாஸ்வத் நகராட்சி, ஜெசூரி நகராட்சிகளும்,  சிவாத்கர் கணக்கெடுப்பு நகரமும் மற்றும் 107 வருவாய் கிராமங்களும் கொண்டுள்ளது.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி,  1101.65 சகிமீ பரப்பளவும், 51,259 வீடுகளும் கொண்ட புரந்தர் வருவாய் வட்டத்தின் மொத்த மக்கள்தொகை 2,35,659 ஆகும். அதில் ஆண்கள் 119906 (50.88%) மற்றும்  115753 (49.12%) பெண்கள் உள்ளனர். பாலின விகிதம் 1000 ஆண்களுக்கு  965 பெண்கள் வீதம் உள்ளனர். 6 வயதிற்குட்பட்ட குழந்தைகள்   உள்ளனர். சராசரி எழுத்தறிவு 73.78% ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 7.24% மற்றும் 2.58% ஆகவுள்ளனர்.

மக்கள்தொகையில் இந்துக்கள் 2,25,417 (95.65%), பௌத்தர்கள் 2,620 (1.11%),  இசுலாமியர் 6130 (2.6%), சமணர்கள் 880 	(0.37%), பிறர் .027%  ஆகவுள்ளனர். இவ்வருவாய் வட்டத்தில் பெரும்பான்மையோர்  மராத்தி மொழி பேசுகின்றனர்.

## இதனையும் காண்க
* புனே மாவட்டத்தின் வருவாய் வட்டங்கள்

## மேற்கோள்கள்

வார்ப்புரு:புனே மாவட்டம்

பகுப்பு:புனே மாவட்டம்
பகுப்பு:புனே மாவட்டத்தின் வட்டங்கள்
வி. க. ர. வ. ராவ்

**விஜயேந்திர கஸ்தூரி ரங்க வரதராஜ ராவ்** *(Vijayendra Kasturi Ranga Varadaraja Rao)* (8 சூலை 1908 - 25 சூலை 1991) இவர் ஓர் இந்திய பொருளாதார நிபுணரும்,அரசியல்வாதியும், தமிழகத்தைச் சேர்ந்த கல்வியாளருமாவார். இவருக்கு பத்ம விபூசண் விருது வழங்கப்பட்டுள்ளது.

## ஆரம்ப கால வாழ்க்கை
இவர் ஒரு மத்வ பிராமணக் குடும்பத்தில்  1908 சூலை 8 ஆம் தேதி தமிழ்நாட்டின் காஞ்சீபுரத்தில் கஸ்தூரிரங்காச்சாருக்கும், பாரதி அம்மாவிற்கும் பிறந்தார். திண்டிவனத்திலும் சென்னையிலும்  தனது ஆரம்ப பள்ளிப்படிப்பைப் பெற்றார்.  1971 ஆம் ஆண்டில் மத்திய கல்வி அமைச்சராகப் பணியாற்றினார். 1967 மற்றும் 1971 ஆம் ஆண்டுகளில் பெல்லாரி மக்களவை உறுப்பினராகத் தேர்ந்தெடுக்கப்பட்டார். கேம்பிரிச்சுப் பல்கலைக்கழகத்திலிருந்துமற்றொரு இளங்கலை பட்டம் பெறுவதற்கு முன்பு மும்பை பல்கலைக்கழகத்தில் பொருளாதாரத்தில் இளங்கலையும் முதுகலையையும் முடித்தார். 1937 இல் கேம்பிரிச்சு கோன்வில்லி மற்றும் கயசு கல்லூரியிலிருந்து முனைவர் பட்டமும் பெற்றார். அவரது முனைவர் பட்ட ஆய்வின் தலைப்பு "பிரிட்டிசு இந்தியாவின் தேசிய வருமானம், 1931-1932" என்பதாகும். பிரித்தானியப் பொருளியலாளர் ஜான் மேனார்ட் கெய்ன்ஸ் இவருடன் படித்தார்.

## மரியாதை

## நிறுவனர்
இவர் இந்தியாவில் சமூக அறிவியல் ஆராய்ச்சியில் புதுதில்லி, பொருளியல் பள்ளி, பொருளாதார வளர்ச்சி நிறுவனம்,சமூக மற்றும் பொருளாதார மாற்றத்திற்கான நிறுவனம் ஆகிய மூன்று குறிப்பிடத்தக்க நிறுவனங்களை நிறுவினார். இந்திய சமூக அறிவியல் ஆராய்ச்சி அமைப்பு, வேளாண் பொருளாதார மையங்கள், மக்கள் தொகை ஆராய்ச்சி மையங்கள் ஆகியவற்றை நிறுவுவதில் இவர் முக்கியப் பங்கு வகித்தார். இவர் இந்திய சமூக அறிவியல் ஆராய்ச்சி அமைப்பு வடிவத்தில் ஒரு தன்னாட்சி பொது அமைப்பை உருவாக்கினார். இது சங்கங்கள் பதிவுச் சட்டத்தின் (1860) கீழ் சூலை 30, 1969 அன்று தில்லியில் நிறுவப்பட்டது. இவர் நிறுவிய 3 நிறுவனங்களும், இன்றும் கூட மிக நெருக்கமான உள்-நிறுவன உறவைப் பேணுகின்றன. மனிதவள மேம்பாட்டு அமைச்சகத்தின் அலுவலகமான மைசூரு, இந்திய மொழிகளின் மத்திய நிறுவனம், இவரது சிந்தனையாக கருதப்படுகிறது. இவரது பார்வைக்கு அதன் தற்போதைய முக்கியத்துவத்தை செலுத்த வேண்டிய மற்றொரு அமைப்பு தில்லியின் இந்திய வெளிநாட்டு வர்த்தக நிறுவனம். தில்லி கர்நாடக சங்கத்தின் மூன்றாவதுத் தலைவராக இருந்தார்.

புதுதில்லி, பொருளியல் பள்ளி, பொருளாதார வளர்ச்சி நிறுவனம்,சமூக மற்றும் பொருளாதார மாற்றத்திற்கான நிறுவனம் ஆகியவற்றின் நிறுவனர்-இயக்குநராக இருப்பதன் மூலம், இந்தியாவின் பொருளாதாரம் மற்றும் ஆராய்ச்சியின் உயர் தரத்திற்கு பொறுப்பேற்றுள்ளதாக இந்தியாவின் பிரதமர் மன்மோகன் சிங் பாராட்டியுள்ளார். பொருளாதார மாற்றம், பெங்களூர். சர்வதேச துறையில் இவர் ஐக்கிய நாடுகளின் மேம்பாட்டுத் திட்டம் (யுஎன்டிபி) மற்றும் ஐடிஏ ஆகியவற்றின் மைய சக்திகளில் ஒருவராக இருந்தார். சமூக அறிவியல் ஆராய்ச்சியில் வி.கே.ஆர்.வி.ராவ் பரிசுகளால் இவர் நினைவுகூரப்படுகிறார்.

## குறிப்புகள்

## மேலும் படிக்க
* S. L. Rao (ed.) *The Partial Memoirs of V.K.R.V. Rao* Oxford University Press: USA, 2002  reviewed in *Tale of triumph — or disillusionment?*, The Hindu, 20 January 2002 accessed at http://www.hinduonnet.com/thehindu/br/2002/01/22/stories/2002012200140300.htm  30 August 2006

பகுப்பு:5வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:கன்னட மக்கள்
பகுப்பு:பள்ளாரி மாவட்ட மக்கள்
பகுப்பு:1991 இறப்புகள்
பகுப்பு:1908 பிறப்புகள்
இந்தாப்பூர் தாலுகா

**இந்தாப்பூர் தாலுகா** (**Indapur taluka**) இந்தியாவின் மகாராட்டிரா மாநிலத்தின் புனே மாவட்டத்தின் 15 தாலுக்காக்களில் ஒன்றாகும். புனே மாவட்டத்தின் தென்கிழக்கு கோடியில் அமைந்த இந்தாப்பூர் தாலுகா பாராமதி துணைக் கோட்டத்தில் உள்ளது. இத்தாலுக்காவின் நிர்வாகத் தலைமையிடம் இந்தாப்பூர் நகரம் ஆகும். இவ்வருவாய் வட்டம் இந்தாப்பூர் நகராட்சியும், 142 வருவாய் கிராமகளும் கொண்டது. இந்தப்பூர் வட்டத்தின் முக்கியத் தொழில் வேளாண்மை ஆகும்.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, இந்தாப்பூர் வருவாய் வட்டத்தின் மொத்த மக்கள்தொகை 3,83,183  ஆகும். அதில் ஆண்கள் 198,801  மற்றும் 1,84,382   பெண்கள் உள்ளனர். பாலின விகிதம் 1000 ஆண்களுக்கு 927 பெண்கள் வீதம் உள்ளனர். 6 வயதிற்குட்பட்ட குழந்தைகள் 45787 (12%) உள்ளனர். சராசரி எழுத்தறிவு 81.53% ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே	61,080 மற்றும் 4,766 ஆக உள்ளனர். மக்கள்தொகையில் இந்துக்கள் 3,55,705	(92.83%), இசுலாமியர் 18,637	(4.86%), பௌத்தர்கள் 4,763 (1.24%),  சமணர்கள் 2,413 (0.63%), கிறித்தவர்கள் 300	(0.08%) மற்றும் பிறர் 0.36 ஆகவுள்ளனர். இவ்வருவாய் வட்டத்தில் பெரும்பான்மையோர்  மராத்தி மொழி பேசுகின்றனர். இந்த வருவாய் வட்டத்தில் நகர்புறத்தில் 6.7% மக்களும், கிராமபுறங்களில் 93.3% மக்களும் வாழ்கின்றனர்.
## வணிகம்-பொருளாதாரம்
இந்தாபூர் தாலுகாவில் புனே, இந்தாப்பூர் ஆகியவற்றின் வேளாண் விளைச்சல், சந்தைக் குழுக்கள் இணைந்து வேளாண் விளைபொருள் ஏற்றுமதி வசதி மையத்தை இயக்கி வருகின்றன. இந்த வசதியிலிருந்து வாழைப்பழங்கள், மாதுளை, திராட்சை ஏற்றுமதி செய்யப்படுகின்றன. இந்த தாலுகாவில் மாதுளை, திராட்சை, மிளகாய், தக்காளி ஆகிய பிற பயிர்கள் பயிரிடப்படுகின்றன

## இதனையும் காண்க
* புனே மாவட்டத்தின் வருவாய் வட்டங்கள்
## மேற்கோள்கள்

வார்ப்புரு:புனே மாவட்டம்

பகுப்பு:புனே மாவட்டம்
புனே மாவட்டத்தின் வட்டங்கள்
த. அரவிந்த்

**அரவிந்த் தர்மபுரி** (, பிறப்பு:25 அகத்து 1976) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். 2019 மற்றும் 2024 ஆம் ஆண்டு நிஜாமாபாது மக்களவைத் தொகுதியிலிருந்து மக்களவைக்கு பாரதிய ஜனதா கட்சி சார்பாகத் இருமுறை தேர்ந்தெடுக்கப்பட்டார். தற்போது 18ஆவது மக்களவையின் உறுப்பினராக உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:1976 பிறப்புகள்
பகுப்பு:தெலங்காணா அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
ஹவேலி தாலுகா

**ஹவேலி தாலுகா** (**Haveli taluka**) இந்தியாவின் மகாராட்டிரா மாநிலத்தில் உள்ள புனே மாவட்டத்தின் 14 தாலுக்காக்களில் ஒன்றாகும். புனே நகர்புற தாலுகாவைச் சுற்றிலும் ஹவேலி தாலுகாவின் பகுதிகள் உள்ளது. இந்த தாலுகாவின்  24,35,581 மக்கள்தொகையில் 74.9% விழுக்காட்டினர் பிம்பிரி-சிஞ்ச்வடு  போன்ற நகர்புறங்களில் வாழ்கின்றனர்.

ஹவேலி தாலுகாவில் பிம்பிரி-சிஞ்ச்வடு மாநகராட்சி, தேகு சாலை கண்டோன்மென்ட், வக்கோலி, யாவலேவாடி, தேகு எனும் 4 கணக்கெடுப்பு சிற்றூர்களும் மற்றும்  118 வருவாய் கிராமங்களும் உள்ளது.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, இந்தர்பூர் வருவாய் வட்டத்தின் மொத்த மக்கள்தொகை 24,35,581  ஆகும். அதில் ஆண்கள் 1,316,346   மற்றும்  1,119,235  பெண்கள் உள்ளனர். பாலின விகிதம் 1000 ஆண்களுக்கு 850 பெண்கள் வீதம் உள்ளனர். 6 வயதிற்குட்பட்ட குழந்தைகள் 316215 (13%)  ஆக உள்ளனர். சராசரி எழுத்தறிவு 88.18% ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 3,75,246 மற்றும் 50,677 ஆக உள்ளனர். மக்கள்தொகையில் இந்துக்கள் 20,91,983 (85.89%), இசுலாமியர் 1,52,495	(6.26%), பௌத்தர்கள் 1,09,576	(4.5%),  சமணர்கள் 22,842 (0.94%), கிறித்தவர்கள் 42,996	(1.77%) மற்றும் பிறர் 0.64%  ஆகவுள்ளனர். இவ்வருவாய் வட்டத்தில் பெரும்பான்மையோர்  மராத்தி மொழி பேசுகின்றனர்.

## இதனையும் காண்க
* பிம்பிரி
* சிஞ்ச்வடு
* பிம்பிரி-சிஞ்ச்வடு மாநகராட்சி
* புனே நகர்புற தாலுகா
* புனே மாவட்டத்தின் வருவாய் வட்டங்கள்

## மேற்கோள்கள்

வார்ப்புரு:புனே மாவட்டம்

பகுப்பு:புனே மாவட்டம்
புனே மாவட்டத்தின் வட்டங்கள்
வேல்ஹே தாலுகா

**வேல்ஹே தாலுகா** (**Velhe taluka**) ( இந்தியாவின் மகாராட்டிரா மாநிலத்தில் உள்ள புனே மாவட்டத்தின் 15 தாலுக்காக்களில் ஒன்றாகும். இதன் நிர்வாகத் தலைமையிடம் வேல்ஹே நகரம் ஆகும். வேல்ஹே தாலுகா 124 வருவாய் கிராமங்களைக் கொண்டுள்ளது. இது புனே மாவட்டத்தில் மக்கள்தொகை குறைந்த சிறிய தாலுக்கா ஆகும்.
## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, வேல்ஹே வருவாய் வட்டத்தின் மொத்த மக்கள்தொகை 54,516  ஆகும். அதில் ஆண்கள் 27,504 மற்றும்  27,012 பெண்கள் உள்ளனர். பாலின விகிதம் 1000 ஆண்களுக்கு 982 பெண்கள் வீதம் உள்ளனர். 6 வயதிற்குட்பட்ட குழந்தைகள் 6213 (11%)  ஆக உள்ளனர். சராசரி எழுத்தறிவு 75.96%.  ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 2,635 மற்றும் 2,032 ஆக உள்ளனர். மக்கள்தொகையில் இந்துக்கள் 51,994 (95.37%), இசுலாமியர் 402 (0.74%), பௌத்தர்கள் 2,005 (3.68%)  மற்றும் பிறர்  0.20% ஆகவுள்ளனர். இவ்வருவாய் வட்டத்தில் பெரும்பான்மையோர்  மராத்தி மொழி பேசுகின்றனர்.
## இதனையும் காண்க
* புனே மாவட்டத்தின் வருவாய் வட்டங்கள்

## மேற்கோள்கள்

வார்ப்புரு:புனே மாவட்டம்

பகுப்பு:புனே மாவட்டம்
புனே மாவட்டத்தின் வட்டங்கள்
போர் தாலுகா

**போர் தாலுகா** (**Bhor taluka**) இந்தியாவின் மகாராட்டிரா மாநிலத்தில் உள்ள புனே மாவட்டத்தின்  14 தாலுக்காக்களில் ஒன்றாகும். போர் தாலுகாவின் நிர்வாகத் தலைமையிட நகரம் போர் நகரம் ஆகும். இத்தாலுகா போர் நகராட்சியும், 194 வருவாய் கிராமங்களையும் கொண்டுள்ளது.
## வரலாறு

மராத்தியப் பேரரசில் 1627-ஆம் ஆண்டு முதல் போர் தாலுகாவின் பகுதிகள் போர் சமஸ்தானத்தில் இருந்தது. பின்னர் 1818-ஆம் ஆண்டு முதல் 1947-ஆம் ஆண்டு வரை பிரித்தானிய இந்தியாவில் சுதேச சமஸ்தானமாக இருந்தது. 1948 சுதேச சமஸ்தானங்களின் இணைப்பு ஒப்பந்தப்படி போர் சமஸ்தானப் பகுதிகள், புனே மாவட்டத்தின் போர் தாலுகாவில் இணைக்கப்பட்டது.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, போர் வருவாய் வட்டத்தின் மொத்த மக்கள்தொகை 186,116  ஆகும். அதில் ஆண்கள் 94,158  மற்றும் 91,958 பெண்கள் உள்ளனர். பாலின விகிதம் 1000 ஆண்களுக்கு 977  பெண்கள் வீதம் உள்ளனர். 6 வயதிற்குட்பட்ட குழந்தைகள் 20,599  (11%) ஆக உள்ளனர். சராசரி எழுத்தறிவு 81.42%.  ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 11,090 மற்றும் 5,414 ஆக உள்ளனர். மக்கள்தொகையில் இந்துக்கள் 1,75,234 (94.15%), இசுலாமியர் 3,311 (1.78%), பௌத்தர்கள் 6,793 (3.65%)  மற்றும் பிறர் 0.41%  ஆகவுள்ளனர். இவ்வருவாய் வட்டத்தில் பெரும்பான்மையோர்  மராத்தி மொழி பேசுகின்றனர்.
## இதனையும் காண்க
* புனே மாவட்டத்தின் வருவாய் வட்டங்கள்

## மேற்கோள்கள்

பகுப்பு:புனே மாவட்டம்
புனே மாவட்டத்தின் வட்டங்கள்
சிஞ்ச்வடு

**சிஞ்ச்வட்** (*Chinchwad*)  இந்தியாவின் மகாராட்டிரா மாநிலத்தில் உள்ள புனே மாவட்டத்தில் உள்ள  பிம்பிரி-சிஞ்ச்வடு மாநகராட்சியின் பெரிய நகரப் பகுதிகளில் பிம்பிரி ஒன்றாகும். மற்றொன்ரு பிம்பிரி ஆகும். சிஞ்ச்வடு ஹவேலி தாலுகாவில் புனே மாநகராட்சியை ஒட்டியுள்ளது. இது திட்டமிட்டு 1998-இல் நிறுவப்பட்ட இந்திய நகரங்களில் ஒன்றாகும். இந்நகரத்தின் மக்கள்தொகை 17,29,320 ஆகும். இதன் புறநகர் பகுதிகளில் ஆட்டோமொபைல் தொழிற்சாலைகளும், ஹிஞ்சவடியில் பன்னாட்ட்டுத் கணினி தொழில்நுட்ப நிறுவனங்களும் கொண்டுள்ளது. இதனருகில் போசரி உள்ளது.

## புவியியல்
சிஞ்ச்வாட் நகரம் கடல் மட்டத்திலிருந்து 570&nbsp;m (1,870&nbsp;ft) உயரத்தில் உள்ளது. தக்காண பீடபூமியில் மேற்கில் அமைந்த இந்நகரை **தக்காணத்தின் அரசி** என அழைக்க்கப்படுகிறது. பீமா ஆற்றின் துணை ஆறான பாவனா ஆற்றின் கரையில் சிஞ்ச்வட் நகரம் அமைந்துள்ளது.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி,  வருவாய் வட்டத்தின் மொத்த மக்கள்தொகை  ஆகும். அதில் ஆண்கள்   மற்றும்   பெண்கள் உள்ளனர். பாலின விகிதம் 1000 ஆண்களுக்கு  பெண்கள் வீதம் உள்ளனர். 6 வயதிற்குட்பட்ட குழந்தைகள் ஆக உள்ளனர். சராசரி எழுத்தறிவு  ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே மற்றும்  ஆக உள்ளனர். மக்கள்தொகையில் இந்துக்கள் , இசுலாமியர் , பௌத்தர்கள்,  சமணர்கள் , கிறித்தவர்கள்  மற்றும் பிறர்  ஆகவுள்ளனர். இவ்வருவாய் வட்டத்தில் பெரும்பான்மையோர்  மராத்தி மொழி பேசுகின்றனர்.

## போக்குவரத்து
### தொடருந்து நிலையம்

## கல்வி
### பள்ளிக் கல்வி நிறுவனங்கள்
* போதர் பன்னாட்டுப் பள்ளி
* புளோசம் பொதுப் பள்ளி 
* சிட்டி பிரைடு பள்ளி, நிக்டி 
* கிரியேட்டிவ் அகதாதமி பள்ளி, நிக்டி 
*  போதர் பன்னாட்டுப் பள்ளி, காரல்வடி பிம்பிரி (Podar International School, Kharalwadi, Pimpri (ICSE)
* சிட்டி பன்னாட்டுப் பள்ளி, மோர்வடி, [பிம்பிரி (City International School, Morwadi, Pimpri)
* விப்ஜியார் குழு பள்ளிகள், சிஞ்ச்வட்
* எல்புரோ பன்னாட்டுப் பள்ளி, சிஞ்ச்வட் (Elpro International School)
* ரசிகலால் தாரிவால் பன்னாட்டுப் பள்ளி  
* தாராபாய் சகர்லால் முத்த கன்ய பிரசாலா ஜெயின் வித்தியாலயம், சிஞ்ச்வட்  
* பார்வதிபாய் வித்தியாலயம், சிஞ்ச்வட்

## மருத்துவமனைகள்
* ஆதித்தியா பிர்லா நினைவு மருத்துவமனை
* நிராமாய் மருத்துவமனை 
* மோரியா பல்நோக்கு மருத்துவமனை
* லோகமான்ய மருத்துவமனை (நிக்டி) 
* பராநதே பல் மருத்துவமனை 
* சுவாமி சுமார்த்த மருத்துவமனை 
* ஒய் சி எம் அரசு மருத்துவமனை 
* 7 ஆரஞ்ச் மருத்துமனை 
* பிரம்மசைதன்யா சிறப்பு மருத்துவமனை 
* மாத்துருசய மருத்துவமனை
*லோகமான்ய புற்றுநோய் மருத்துவமனை & ஆராய்ச்சி மையம்

## இதனையும் காண்க
* பிம்பிரி-சிஞ்ச்வடு மாநகராட்சி
* ஹவேலி தாலுகா
* பிம்பிரி
* போசரி
* அகுர்தி
* பிம்பிளே குரவ்
* கசர்வடி

## மேற்கோள்கள்


## வெளி இணைப்புகள்
* Pimpri Chinchwad Municipal Corporation Website
* Information about Pimpri-Chinchwad
* www.dypcoe-akurdi.org/

பகுப்பு:புனே மாவட்டம்
பகுப்பு:மகாராட்டிரத்திலுள்ள மாநகரங்கள்
பகுப்பு:புனே